Først og fremmest er hele uddannelsen bygget op på at du skal finde DIN vej i Yogaland. Derfor får du masser af sparring og vejledning i at finde ind til hvad yoga er for dig – og hvordan du kan give det videre fra dit hjerte.
Deruover er uddannelsen et grundig fundament, hvor du får viden og kropslig erfaring med hele yogaens palette.  Jeg er stolt at at være skolelærer, fordi jeg bruger min profession til at skabe en bevidst opbygget læringsproces, hvor hvert element på sirligste vis bygger ovenpå det næste osv. Jeg er en erfaren og passioneret formidler – og min faglige baggrund er din sikkerhed for at du ikke bare skal deltage i praksisser og oplæg, men vil opnå læring, proces og udvikling.
Og så er det også værd at nævne at jeg er en af de eneste yogaterapeuter i Danmark. Det betyder at jeg har 875 timers specialiceret uddannelse i at gøre yoga traumeinformeret, tilgængelig, individuel og forsvarlig både anatomisk og energetisk. Selvfølgelig skinner den viden også igennem på yogalæreruddannelsen, hvor du vil lære en mere traumebevidst, inkluderende og sikker tilgang til dine kommende yogaelever.